cyanic-selkie/wikianc huggingface dataset:
מודיע נפגעים
היסטוריה
במלחמת יום הכיפורים מודיעי הנפגעים היו לרוב חסרי ניסיון, רבים מהם גויסו למשימה לראשונה לאחר פרוץ הקרבות. כבר אחרי מספר ימי מלחמה המודיעים הגיעו לבתי משפחות של הרוגים, פצועים קשה ונעדרים. באותה תקופה למודיעים לא הייתה הכשרה מתאימה למשימה ולא היה ליווי מקצועי. הם למדו תוך כדי ביצוע איך מוסרים את הבשורה הקשה, איך מארגנים לוויות ואיך מלווים משפחות בשבעה. כחלק מלקחי המלחמה, ב-1975 הוקם בצה"ל מנהל הנפגעים וקציני הערים. במרכזה של מחלקת הנפגעים של המנהל נמצא חמ"ל המאויש 24 שעות ביממה ואחראי על קבלת הודעות על נפגעים ותפעולן. החמ"ל מעביר הודעות לגורמים הרלוונטיים ומנחה כיצד לפעול. בין היתר החמ"ל אחראי על תיאום והפעלה של מודיעי נפגעים באמצעות קציני ערים.
בצפון אמריקה
במלחמת העולם השנייה הודעות על מות חיילים נשלחו במברק, באופן שנתפס כקר ומנוכר. אחרי המלחמה זרועות שונים של צבא ארצות הברית עשו ניסיונות של מסירת הודעות נפגעים בצורה אנושית, פנים מול פנים, אך התפקיד "קצין הודעות הנפגעים" נוצר באופן רשמי רק בשנות ה-80. בסרטו של אורן מוברמן "השליח" מוצגת עבודתם של קציני הודעות הנפגעים בארצות הברית והקשיים הפסיכולוגיים הקשורים בה.
במדינות אחרות
ברוב מדינות העולם המערבי אחד מתפקידי משטרה הוא להודיע למשפחות נפגעי תאונות דרכים ואירועי מוות שבחקירה.
השוטרים ברוב המקרים לא מקבלים הכשרה מיוחדת לתפקיד זה ואין להם מיומנויות להתמודד עם מגוון התגובות של בני המשפחה.
מכונת מין
בתרבות
ב-2011, הפסיכולוג האמריקאי, ג'יי. מייקל ביילי, הביא הדגמה חיה של מכונות מין בהרצאה שסיפק באוניברסיטת נורת'ווסטרן. הדגמה זו הובילה לסיקור עיתונאי נרחב לגבי החופש האקדמי במכללות בארצות הברית.
מקס הזועם: כביש הזעם
הסרט יצא לאקרנים ב־14 במאי 2015 ברחבי ישראל ואוסטרליה וב־15 במאי 2015 בארצות הברית, שם הוא הוקרן ב־3D (תלת־ממד) וב־2D. בישראל, רשת בתי הקולנוע יס פלאנט הקרינו את הסרט ב־IMAX וב־4DX ("ארבעה ממדים") אף על פי שהסרט לא הומר לפורמט IMAX.
עלילת הסרט
פיוריאוסה מספרת למקס שהם בורחים למקום שנקרא "המקום הירוק", ארץ שלווה וּשקטה שהיא זוכרת מילדותה. קפאבל מוצאת את נוקס מתחבא בירכתי המשאית כשהוא מתוסכל מכשלונו, ומנחמת אותו. בלילה המשאית נתקעת בבוץ, פיוריאוסה ומקס מעכבים את כוחותיו של ג'ו בעזרת מוקשים, אבל בן הברית של ג'ו מחוות־הקליעים ממשיך במרדף אחריהם. נוקס עוזר למקס לשחרר את המשאית, ופיוריאוסה יורה בחוואי הקליעים, פוגעת בעיניו ומעוורת אותו. מקס יוצא להתעמת עם החוואי ואנשיו, וחוזר עם רובים ותחמושת כאשר הוא מכוסה בדם.
המשאית נוסעת במהלך הלילה דרך ביצות ומדבר, וביום למחרת הם פוגשים בדרכם אישה עירומה, מקס חושד שזו מלכודת, אבל פיוריאוסה פונה אל האישה ומספרת לה על עברה ועל השבט שאליו השתייכה. האישה העירומה קוראת לחברות השבט שלה, והן מזהות את פיוריאוסה כאחת משלהן, אשר נחטפה כשהייתה ילדה. פיוריאוסה נסערת לגלות כי קרקע הביצה שהם עברו הייתה המקום הירוק, שאינו מתאים עוד למחיה. הקבוצה מתכננת כעת לחצות מישורי מלח עצומים על אופנועים, בחיפוש אחר מקום להתיישב בו. מקס בוחר תחילה להישאר מאחור, אבל משנה את דעתו לאחר שהוא רואה חזיונות של ילד שלא הצליח להציל. הוא משכנע אותם לחזור למצודה של ג'ו, מכיוון שבה יש שפע מים וצמחייה שג'ו שומר לעצמו והיא אינה מוגנת כעת, וללכוד את ג'ו וצבאו בקניון של האופנוענים.
מיה דרייפוס
ביוגרפיה
דרייפוס ערכה את התסריט של סרטה של הבמאית עילית זקצר "סופת חול", שיצא בשנת 2016 וזכה בשישה פרסי אופיר (בהם פרס הסרט הטוב ביותר), וכן בפרס הסרט הזר הטוב ביותר בפסטיבל סאנדנס באותה השנה.
ניסו שחם
כתבי האישום נגדו
ב-14 באוקטובר 2013 הגישה נגדו המחלקה לחקירות שוטרים כתב אישום, לאחר שנערך לו שימוע, בגין ביצוע מעשים מגונים והטרדה מינית בארבע שוטרות ובגין מרמה והפרת אמונים לאחר שקיבל החלטות בעניינן של חמש שוטרות אחרות עמן היה בקשרים מיניים. ב-28 באוקטובר 2013 פוטר ממשטרת ישראל בידי השר לביטחון פנים יצחק אהרונוביץ' בהמלצת מפכ"ל המשטרה יוחנן דנינו. שחם הכחיש שביצע עבירות מין וטען שהוא קורבן של הפרקליטות. אירוע זה סימן את פתיחת "פרשת הניצבים".
גריסים אדומים
אופן הכנה
Rødgrød או Rote Grütze הוכן באופן מסורתי מגריסים או מסובין, כפי שניתן להסיק משמו של הקינוח בשפות הנ"ל.
יעל לוינשטיין
ביוגרפיה
נולדה וגדלה בבני ברק, בתם של צפורה (בתו של ההיסטוריון פרופ' מרדכי ברויאר), והזמר שמואל ברונר.
בג"ץ ירוס-חקק נגד מנכ"ל משרד הבריאות
פסק הדין ניתן בתגובה לעתירה שהגישה האגודה לזכויות האזרח בישראל בשמה של טל ירוס-חקק, אשה לסבית החיה עם בת זוג ועם ילדיהן המשותפים, שביקשה לקבל תרומת זרע לצורך הפריה מלאכותית. בעתירה נטען כי הכלל הקובע כי נשים לא נשואות זקוקות לחוות דעת מטעם פסיכיאטר ועובד סוציאלי הוא אפליה על רקע מעמד אישי שכן בעוד שלנשים נשואות ניתנת באופן אוטומטי הזכות להורות, נשים לא נשואות נאלצות לעבור בדיקות במטרה לקבוע אם הן מתאימות להיות אמהות.
שלמה כובש
פעילות
ב-2010, גם בית הכנסת של אובודה, בית כנסת עתיק בן כמאתיים שנה, פתח את שעריו באירוע מתוקשר לאחר שמאז השואה שימש כאולפן הטלוויזיה הלאומית של הונגריה.
דעות ומחלוקות
נושא שנוי במחלוקת מרכזי נוסף עבור הרב כובש היא קידום הסתמכות עצמית של הקהילות היהודיות. מבקרי EMIH ציינו כי היא הפכה יותר ל"כנסייה עסקית" מאשר לארגון דתי. במאמר אחד, EMIH מצוירת כ"אימפריה" הבנויה מכספי מדינה. עם זאת, בעוד שרוב מקומות הפולחן בהונגריה מסתמכים אך ורק על כספי מדינה, EMIH מסתמכת גם על יצירת הזדמנויות עסקיות בתוך הקהילה שלה וביכולתה לפרנס את עצמה, תוך טיפוח פעילות ופרנסה בקהילה שלה.
תפקידים
מאז 2004: מנהיג איגוד קהילות שומרי תורה בהונגריה (EMIH)
קרחון פארה
הקרחון מנקז את המדרונות הצפון-מזרחיים של הרי סטריבוג, וזורם לכיוון מזרח, ולאחר מכן לכיוון צפון מזרח, עד שנשפך אל ראשו של מפרץ בוקה.
לקריאה נוספת
• Geological Survey (U.S.), Coastal-change and Glaciological Map of the Trinity Peninsula Area, P 28
Djesse Vol. 1
השירים באלבום זה מציגים סגנונות רבים. הרצועה השלישית, "With the Love in My Heart", יצאה לאור ב-2 בנובמבר 2018 כסינגל לקראת צאת האלבום. שני סינגלים נוספים, "Ocean Wide, Canyon Deep" ו-"All Night Long", יצאו לאור ב-29 בנובמבר. האלבום מציג הופעות אורח של Voces8, לאורה מוולה, חמיד אל קסרי, טייק 6 ואימו של קולייר, סוזי קולייר. תזמורת מטרופול מופיעה בכל רצועה באלבום בפרט ל-"Home Is". קולייר הפיק, עיבד ותזמר את המוזיקה של האלבום בעצמו.
הדיוויזיה השנייה (ורמאכט)
היסטוריה
הדיוויזיה הוקמה ב-1 באוקטובר 1934 בשטטין, על בסיס הדיוויזיה ה-2 של הרייכסווהר, והועמדה תחת פיקוד הוברט גרקה, שהוחלף ב-1 באפריל 1937 על ידי פאול באדר. בסתיו 1937 הוסבה הדיוויזיה לדיוויזיה ממונעת. במהלך המערכה בפולין לחמה הדיוויזיה כחלק מהקורפוס הממונע ה-19, במסגרת הארמייה הרביעית. במהלך המערכה על צרפת לחמה הדיוויזיה כחלק מהקורפוס הממונע ה-14 ולאחר מכן במסגרת הקורפוס ה-19 במסגרת קבוצת הפאנצר קלייסט, ובשלב השני כחלק מהקורפוסים הממונעים ה-15 וה-16 במסגרת קבוצת הפאנצר קלייסט. ב-1 באוקטובר 1940 מונה יוזף הרפה למפקד הדיוויזיה, וב-10 בינואר 1941 הוסבה הדיוויזיה לדיוויזיית הפאנצר ה-12.
שלושה מארשים צבאיים (שוברט)
היסטוריה
שוברט כתב את שלושת המארשים בזמן שהותו בבית הקיץ של הרוזן יוהאן קארל אסטרהאזי בעיירה ז'ליז שבהונגריה (כיום ז'ליזוצה בסלובקיה). שוברט עבד כמורה למוזיקה של בת הרוזן וכתב את המארשים האלה ויצירות נוספות למטרות הוראה. לא ידוע מתי בדיוק נכתבו המארשים. ההערכה המקובלת היא שהיצירה נכתבה ב 1818, אך יש גם הערכות שהיה זה ב 1822 או 1824. המארשים פורסמו בווינה ב 7 באוגוסט 1826 על ידי אנטון דיאבלי כאופוס 51.
קים אלכסיס
קים אלכסיס (באנגלית: Kim Alexis; נולדה ב-15 ביולי 1960) היא דוגמנית, שחקנית ומגישת טלוויזיה אמריקאית.
לידיה ליטביאק
מלחמת העולם השנייה
עד 1941 שימשה ליטביאק כמדריכת תעופה במועדון התעופה קלינינסקי. ב-1941 התמוטטה הברית בת השנתיים בין גרמניה הנאצית לברית המועצות (הסכם ריבנטרופ–מולוטוב), עקב פלישת גרמניה לברית המועצות. ברית המועצות החליפה צדדים כתוצאה מכך, והצטרפה למדינות הברית שלחמו בנאצים ולמלחמת העולם השנייה, שהתנהלה כבר אותה עת במשך כשנתיים. ליטביאק ביקשה להצטרף לשורות חיל האוויר של הצבא האדום מיד עם פרוץ המלחמה.
בניין טקומה (שיקגו)
הבניין נהרס בשנת 1929 כדי לפנות מקום לבניית One North LaSalle.
אנטנס אולפיס
ביוגרפיה
בין השנים 1940–1941 היה יו"ר הוועד הפועל (מועצת הפועלים) של שיאוליאי. בשנת 1941 היה מנהל תיאטרון הדרמה של העיר. עם פלישת גרמניה הנאצית לברית המועצות, ועד 1944, היה אולפיס לוחם בדיוויזיה הליטאית ה-16 ב.
תעלול קטלני 2
ביקורות ותגובות
סרט ההמשך לא זכה להצלחה כמו קודמו. הסרט קיבל ביקורות שליליות ולציון 25% באתר ריכוז הביקורות Rotten Tomatoes, מתוך 12 ביקורות.
יחסי אל סלוודור–צרפת
שיתוף פעולה תרבותי וחינוכי
שיתוף פעולה דו-צדדי בין שתי המדינות מוקדש בעיקר לקידום השפה הצרפתית, חילופי תרבות והכשרה באוניברסיטאות באל סלוודור. ממשלת צרפת תומכת ב- Lycée Français de San Salvador (המכונה גם בית הספר התיכון Consuelo et Antoine de Saint-Exupéry), עם יותר מ-1,300 תלמידים. יתר על כן, קיים סניף של Alliance française בסן סלוודור המבטיח הכשרת מורים דוברי צרפתית.
ואס (משורר)
שפה
je suis Wace de l'île de Jersey''
אומברטו השלישי, רוזן סבויה
ביוגרפיה
במהלך סכסוך הגואלפים וגיבלינים התנגד אומברטו לפרידריך הראשון, קיסר האימפריה הרומית הקדושה, ובעקבות כך פלש היינריך השישי, מלך גרמניה בשנת 1187 לרוזנות סבויה, וכבש כמעט את כל נחלותיו.
מרקו קוסקס
ביוגרפיה
בשנת 1979 זכה בפרס הצרפתי "ספר ביכורים" ("Prix du Premier Roman" ) על ספרו הראשון (Balace Bounel).
Djesse Vol. 2
Djesse Vol. 2 הוא האלבום השני בסדרת האלבומים Djesse של המוזיקאי האנגלי ג'ייקוב קולייר. האלבום יצא לאור ב-19 ביולי 2019, על ידי חברות התקליטים הג'נגה רקורדס, דקה וגפן רקורדס. Djesse הוא אוסף מתוכנן של ארבעה אלבומים שהוכרז ב-29 באוקטובר 2018, כל אחד מהאלבומים מתאר חלק אחר של היום.
תורת המודלים
קיום מודלים רוויים
עבור תורות "טובות" מספיק לא קיים צורך בהנחות תורת קבוצתיות על מנת להוכיח קיומו של מודל רווי אינסופי. למשל, לכל תורה w-יציבה קיים מודל רווי מעוצמה k לכל מונה אינסופי k.
קמפינסקי
היסטוריה
בשנת 1953 מכר ד"ר פרידריך אונגר את מניותיו ואת השם קמפינסקי ל "Hotelbetriebs-Aktiengesellschaft", שכבר ניהלה מלונות כמו הבלטי, בריסטול וקייזרהוף. השם בריסטול אומץ והוא משמש עדיין במלון קמפינסקי בקורפירסטנדאם 27. בשנים שלאחר מכן, "Hotelbetriebs-Aktiengesellschaft" השתלטה על ניהול מספר מלונות מפורסמים. בשנת 1957 רכשה את מלון אטלנטיק בהמבורג.
פריסה עולמית
רשת מלונות קמפינסקי מונה כיום 76 מלונות ברחבי העולם, כולל באבו דאבי, מלון Indonesia Kempinski בג'קרטה, The Apurva Kempinski Bali בבאלי, Çiragan Palace Kempinski באיסטנבול, מלון Gran Hotel Manzana Kempinski La Habana בקובה, ומלון Kempinski Hotel Corvinus, בודפשט, עקבה, ברלין, סלובקיה ועוד מקומות רבים.
קמפינסקי בישראל
בשנת 2022, הקימה רשת קמפינסקי את המלון הראשון שלה בישראל, בתל אביב בשם "דייוויד קמפינסקי".
יוויז'ן אייר
חימוש משוטט
יוויז'ן מפתחת משפחת חימושים משוטטים בשם HERO .HERO הוא חימוש 'אוסף-תוקף' שמיועד לאיסוף מודיעין, מעקב אחר מטרות, ותקיפה ממוקדת של מגוון מטרות לשימוש בשדה הקרב. למשפחת המשוטטים מספר שיטות שיגור: מהקרקע באמצעות חייל בודד, מרכב וממגוון פלטפורמות ימיות ואוויריות. החימוש המשוטט טס ליעד, חג מעל אזור המטרה, מאתר מטרות ותוקף. החימוש המשוטט מופעל מרחוק, והבקרה מתבצעת בזמן אמת באמצעות מערכת תקשורת. למשוטט מצלמה אלקטרו-אופטית אשר תמונתה נקלטת בתחנת השליטה והבקרה.
החימושים המשוטטים של יוויז'ן בעלי טווחי פעילות שונים (מטווחים קצרים של קילומטרים בודדים ועד לטווחים רחוקים של מאות קילומטרים) למגוון רחב של משימות מבצעיות. כל המערכות מצוידות במערכות ניווט מתקדמות, הנחיה, יכולות תצפית ואיסוף ויכולות תקיפה קטלניות. מערכות החברה נמצאות בשימוש מבצעי בצבאות שונים. יוויז'ן הדגימה את יכולות משפחת המשוטטים (Hero Loitering Munitions) ומערכת הסימולטור המתקדם בצבאות רבים בעולם. מוצרי החברה הוצגו בתערוכות בינלאומיות רבות ברחבי העולם.
ברן גורמן
ביוגרפיה
גורמן נולד בהוליווד, קליפורניה שבארצות הברית, להורים בריטים. אביו היה פרופסור באוניברסיטת קליפורניה בלוס אנג'לס שבווסטווד, לוס אנג'לס. כשהיה גורמן בן 7 עברה המשפחה לגור בלונדון. לגורמן יש שלוש אחיות מבוגרות ממנו. הוא למד בבית הספר למשחק "Manchester Metropolitan University".
קריירת משחק
בתיאטרון הופיע גורמן במחזות "Ladybird" (תיאטרון רויאל קורט), "Flush" (תיאטרון סוהו) ובמחזה "Gong Donkeys" (תיאטרון בוש). מייקל בילינגטון כתב בעיתון הגרדיאן ש"גורמן מוכיח שהוא אחד השחקנים הצעירים הטובים ביותר בבריטניה". הוא הופיע עם סטודיו התיאטרון הלאומי, יאנג ויק, תיאטרון רויאל קורט, אוקספורד סטייג' קומפני, להקת "Paines Plough", ותיאטרון סוהו. מחוץ ללונדון עבד בתיאטרון נוטינגהאם פלייהאוס, תיאטרון רויאל פלימות', תיאטרון רויאל אקסצ'נג ותיאטרון קונטקט. על הופעתו ב-Contact Theatre היה מועמד לפרס השחקן החדש הטוב ביותר של מנצ'סטר איבנינג ניוז.
חיים אישיים
ב-17 ביולי 2004 התחתן גורמן עם שרה בירד, מורה במקצוע. ב-2006 נולד בקארדיף בנם הבכור, מקס, במהלך צילומי הסדרה "טורצ'ווד". לבני הזוג נולדה בת, נל גורמן, ב-25 בינואר 2009.
פרנטישק מיכל
ביוגרפיה
ב-1991 שוקם שמו של פרנטישק מיכל באופן פוליטי, ותרומתו להתנגדות האנטי-פשיסטית והאנטי-קומוניסטית הוכרה.
אוסקר ג'רג'
ביוגרפיה
ג'רג' סיים את לימודיו בגימנסיה ברחוב ברצ'אי בבודפשט ולאחר מכן בגימנסיה פיאריסטית. הוא סיים את בחינות הבגרות בשנת 1901 ומספטמבר המשיך את לימודיו במחלקה ההונגרית-צרפתית ב"אוניברסיטה ההונגרית המלכותית למדעים" בבודפשט. בשנת 1903 נכשל בבחינה בצרפתית ולכן נאלץ לדחות את לימודיו באוניברסיטה. באביב 1904 נסע לפריז והיה סטודנט בסורבון במשך שלושה חודשים. בחינתו החוזרת בצרפתית בבודפשט שוב לא הצליחה בסתיו 1904, ולבסוף סיים את לימודיו באוניברסיטה רק בקיץ 1906. הוא גויס לצבא, אך מקום ומועד שירותו אינם ידועים.
הנצחתו
על שמו נקראת כיכר בסקשפהרוואר ורחוב בעיר הנופש גארדון.
זרם פריאר
ביוגרפיה
משנת 2003 פריאר הוא עורך ראשי של המדור הפדיאטרי בכתב העת הדיגיטלי Journal Club של חברת אי-מד.
פרסומים
פריאר ערך שני ספרים:
פריאר כתב כמה פרקים בספרים רפואיים ומעל 100 מאמרים על מחקר מקורי בעיתונות הרפואית.
הפוגרומים בלבוב
הנצחת מנהיגי הפורעים במאה ה-21
באוקטובר 2009 העניק נשיא אוקראינה ויקטור יושצ'נקו את התואר "גיבור לאומי של אוקראינה" לרומן שוחביץ', מפקד גדוד "נכטיגל" של משטרת העזר האוקראינית בזמן פוגרום לבוב. בינואר 2010 העניק נשיא אוקראינה את התואר "גיבור לאומי של אוקראינה" גם לסטפן בנדרה, מנהיג ארגון הלאומנים האוקראינים בתקופת פוגרום לבוב. אחד הרחובות המרכזיים בעיר לבוב נושא כיום את שמו של סטפן בנדרה. בשנת 2007 נפתח בעיר לבוב מונומנט לזכרו של סטפן בנדרה הכולל שער ניצחון בגובה 30 מטר, אשר במרכזו ניצב פסלו של בנדרה בגובה של 7 מטרים.
משה בן יוסף
הרב משה בן יוסף בן מרון לוי מנרבונה היה מגדולי חכמי פרובנס.
ג'ון פולדס (מלחין)
עניין מחודש
לאחר מותו נשכח פולדס ויצירותיו לא הושמעו במשך כמה עשורים. בשנת 1974 מלקולם מקדונלד, העורך של כתב העת למוזיקה "טמפו", גילה במקרה את כתבי היד של פולדס, שהיו שמורים במצב רע בספריה הבריטית. הוא דאג לביצועים מחודשים של יצירותיו החשובות של פולדס. לאורך שנות השמונים והתשעים יצאו בבכורות מחודשות יצירותיו של פולדס והוקלטו. בשנת 2007, ביום השנה לשביתת הנשק של מלחמת הראשונה, בוצע לראשונה מאז 1926 רקוויאם העולם. כיום זוכה פולדס להערכה כמוזיקאי חשוב שהיה חלק מתחיית המוזיקה הקלאסית הבריטית, יחד עם מלחינים נוספים כאדוארד אלגר וגוסטב הולסט.
חיים אישיים
בשנת 1902 התחתן פולדס עם דורה וודקוק ובשנת 1911 נולד להם בן. בשנת 1915 פגש בלונדון מוזיקאית בשם מוד מקארת'י שהייתה גם היא נשואה ואם לילד והשניים התאהבו. פולדס התגרש מוודקוק בשביל הרומן שלו עם מקארת'י ומקארת'י גם היא התגרשה מבעלה בשביל פולדס. השניים התחתנו רק בשנת 1934 לאחר שהיו להם כבר שני ילדים.
אוטו ב. קראוס
בתקופת השואה
עם כיבושה של צ'כוסלובקיה בידי גרמניה הנאצית, יהודים צ'כים מצאו עצמם לפתע מופרדים משאר האוכלוסייה. קראוס חש זאת בעוצמה כשפתאום נשללה ממנו זהותו כצ'כי בן הדת היהודית. הוא פנה לציונות והפך חבר פעיל בתנועה. יחד עם קבוצת צעירים וצעירות יצא להכשרה ובמשך שנתיים הם עבדו בחוות חקלאיות כהכנה לעלייה לארץ ישראל.
קראוס צורף לקבוצת אסירים שמנתה אלף גברים שנשלחו למחנה הריכוז שווארצהיידה. הם סבלו מקור, מרעב, מעבודות הפרך וגם מחוסר שינה שנבע מחיים תחת ההפצצות המתמידות. לקראת תום המלחמה התקדמו צבאות בעלות הברית אל תוך גרמניה והמחנה פונה. הגברים התשושים שדמו לשלדים צעדו ברגל למעלה משבועיים, כשרבים מהם מתים בדרך. מאלף הגברים שיצאו פחות מעשרים אחוזים חזרו לטרזיינשטאט, ועוד רבים גוועו שם מתשישות ומחלות לאחר שחרורם.
בצ'כיה לאחר השואה
למרות הצלחתו הספרותית בצ'כיה קראוס החליט להגשים את חלומו הציוני ולעלות לישראל, שהייתה למדינה יהודית עצמאית. כיוון שידע שלא יקבל אישור יציאה בהיותו מועסק במשרד התרבות, התפטר מתפקידו ועבר לעבוד במרכז הקהילה היהודית, שם גם עסק בעבודה יוצאת דופן. בין השאר, כמזכיר התנועה תפקידו היה להשמיד את כל המסמכים שעסקו בהעלאת יהודי צ'כיה ופולין לישראל דרך פראג. במשך מספר שבועות שרפו קראוס ומזכירתו את כל העדויות למבצע העלייה העצום. למעשה, קראוס היה המזכ"ל האחרון של התנועה הציונית בצ'כיה עד לתחייתה בעקבות "מהפכת הקטיפה" ב-1989.
בישראל
משנת 1950 ועד 1957 קראוס ורעייתו חיו ועבדו בקיבוץ. בתם מיכאלה נולדה שם ב-1951. בתחילה קראוס עבד במטבח, אחר כך היה סניטר ולבסוף מצא את מקומו כמורה לאנגלית בבית הספר של הקיבוץ. לאחר העבודה, בערבים, עסק בכתיבה.
קראוס ומשפחתו עברו לגור בהדסים, מוסד חינוכי ופנימייה בשרון שהוקם במטרה לקלוט ילדים ניצולי השואה. הוא לימד אנגלית וכך עשתה גם רעייתו מאוחר יותר, לאחר שהשלימה הכשרה בסמינר. בהדסים הם חיו ועבדו 29 שנים. לאחר זמן בארץ, קראוס חש שהוא מאבד את יכולתו להתבטא בצ'כית ועבר לכתוב באנגלית. כשבתו הייתה בת שמונה היא אובחנה כסובלת ממחלת כבד חשוכת מרפא. שנתיים לאחר מכן נולד לקראוס בן נוסף, רוני. הבת חייתה עוד 12 שנים ונפטרה לבסוף כשהיא כמעט בת עשרים. קראוס קרא לאותן שנים "השואה השנייה" שלו. הקשה מכל היה להסתיר מהילדה את חומרת מחלתה שהייתה סופנית, ולהעמיד פנים שהיא מחלימה.
בנימין ריבלין
עליית תלמידי הגר"א
דרשות נערכו גם בעיירות היהודיות שברוסיה, פולין וליטא ובאותה שנה הוקם הוועד "חזון ציון". לצורך העלייה הקים קרן תמיכה בעולים לארץ ישראל, כספים שכונו "מעות ריבליס" וכן התכונן לקניית אדמות בירושלים והחלה הטפה לדיבור בלשון הקודש. לצורך כך הוקם הוועד "חזון ציון", לאחר שהשם "שיבת ציון" נדחה על ידי הגר"א, למנוע התנכלות מצד השלטון הרוסי. לעיתים נדרשה תנועת "חזון ציון" להשתמש בשמות חלופיים, כגון "קופת ארץ הקודש" מחמת חקירות הממשלה והצנזור. מטעם תלמידי הגר"א נשלח רבי עזריאל משקלוב ללמוד את שאלות העלייה וההתיישבות. רבי בנימין התכונן גם הוא לעלייה לארץ ישראל, אך השמועות על המגיפות שפקדו את הארץ וקשיי העברת כספים מהמדינה, הביאו אותו להתעכב בשקלוב. בערוב ימיו יצא עם קבוצה מתלמידי הגר"א לארץ ישראל, אך נפטר בדרכו בעיירה מוהילב בשנת תקע"ג.
חייא רופא
כתביו
רבי חייא רופא כתב תשובות רבות כפי שניתן לראות מספרי חכמי התקופה, חלקן נאספו על ידי בנו רבי מאיר שהדפיסן בספר מעשה חייא בוויניציה, תי"ב. הספר קיבל את הסכמת רבה של חברון רבי אליעזר בר ארחא ואת ההקדמה לספר כתב תלמידו הרמ"ז. הספר כולל חידושים על הש"ס ותשובות.
לקריאה נוספת
מאיר בניהו, רבי חייא רופא וספרו מעשה חייא, ארשת ב, תש"ך, עמ' 109–129.
סטיפה פריצה
קריירת מועדונים
בסיום העונה הסדירה היה פריצה הכובש המוביל של הקבוצה עם 11 שערים. בעקבות כך מימשה הקבוצה את האופציה בחוזהו והחתימה אותו לשתי עונות נוספות..
זכויות להט"ב בטרנסניסטריה
הכרה במערכות יחסים חד מיניות
טרנסניסטריה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור או שותפות).
צבי הרי נדל
להקת הרוויו "ציל צליל"
ב-1947, לאחר הגיעו ארצה, שיתף נדל פעולה עם ידידיו הנריק (צבי) גולד-זהבי (Henryk Gold) ויוסף גולנד ועיבד יצירות מוזיקה קלה עבור תוכנית רוויו מוזיקלי. הוא אף כתב את העיבוד הראשון של שירו המפורסם של גולד זהבי "ארצנו הקטנטונת". בשנת 1948, בעת מלחמת העצמאות, יסד בשיתוף האמרגן-מנהל אברהם בן-אדיר (בוגטיר) והכנר עמנואל-אמיל ברי את להקת הרוויו הצבאי "ציל צליל" שהייתה אחת מהלהקות הצבאיות הראשונות, בה השתתפו כמה מכוכבי התקופה בהם אלכסנדר יהלומי. נדל הוביל את הלהקה, שמנתה כ-20 איש – רובם עולים חדשים וחבריו לתזמורת הצבא הפולני – כבמאי, מלחין ופסנתרן. אופי המופעים ותוכנם המיוחד תוארו בעיתוני התקופה כ"תמזוגת של מוזיקה זמרה ורקוד במסגרת של הוי והומור". על איכותה המוזיקלית כתב ב"מעריב" אורי קיסרי: "מצוין הוא התיזמור של הרי נדל. ביצוע התזמור נעשה על ידי כנר מזהיר, עמנואל ברי, המנצח בסגנון הולם וקולט על המנגנים, שכל אחד מהם אמן על כליו". הלהקה זכתה להצלחה רבה והופיעה יותר ממאה פעמים בכל רחבי הארץ. עם שחרור החיילים המשיכה דרכה כלהקה אזרחית, שפעלה זמן קצר, עד לסוף שנת 1949.
מחקר מוזיקלי
הסולמות הפנטטוניים מוכרים מהמוזיקה העממית מסביב לכל העולם, וניתן לראות בהם יסוד קדום למוזיקה ההפטטונית. מנגד, ההפטטוניות מהווה יסוד קדום למוזיקה הדודקפונית אליה הגיעה באמצעות הכרומטיזציה (Chromaticism) בהתפתחות היסטורית בת מאות שנים. לפיכך ניתן לראות בהתפתחות בין הפנטטוניות להפטטוניות ומשם לדודקפוניות מעין תהליך "התרבות צלילים" היסטורית.
ג'ון צ'יבר
פועלו הספרותי
הוא פרסם ארבעה רומנים בלבד, אבל כל אחד ואחד (לרבות האחרון) הוכרו כיצירות-מופת, עזות מבע, נועזות ומיוחדות. "מגילות וופשוט", "שערורייה בוופשוט", "בולט פארק" ו-"פאלקונר", שהוגדר כאחד מגדולי הרומנים האמריקאים. סיפורו "השחיין", הוסרט בבימויו של פרנק פרי ובכיכובו של ברט לנקסטר. זכה בפרס ספרותיים רבים במהלך חייו.
בניין רוקרי
יציבותו וחוזקו מושגים בזכות קירותיו החיצוניים, המשמשים קירות נושאים, ושלד הפלדה הפנימי שלו, ששילב שיטות בנייה מקובלות וחדשות באותה תקופה.
הבניין הוסף למרשם הלאומי של מקומות היסטוריים ב-17 באפריל 1970, נמצא ברשימת "נקודות הציון של העיר שיקגו" מ-5 ביולי 1972 ונרשם כ"ציון דרך היסטורי לאומי" ב-15 במאי 1975.
ג'ון ליימן
ביוגרפיה
בשנת 2017 הגיע כדי לחתום על ספרו בחנות "קומיקאזה" בישראל ולאחר מכן השתתף גם בפסטיבל "אנימיקס" בתור אמן אורח.
סלמון צ'ייס
סלמון פורטלנד צ'ייס (באנגלית: Salmon Portland Chase; 13 בינואר 1808 – 7 במאי 1873) היה פוליטיקאי ושופט עליון אמריקאי, שכיהן כנשיא בית המשפט העליון השישי של ארצות הברית. הוא גם כיהן כמושל אוהיו ה-23, ייצג את אוהיו כסנאטור, וכיהן כמזכיר האוצר ה-25 של ארצות הברית. צ'ייס הוא לפיכך אחד הפוליטיקאים היחידים שכיהנו בתפקידים בכל שלוש זרועות הממשלה הפדרלית של ארצות הברית.
נוק (קורא ספרים אלקטרוני)
משנת 2009 יצאו מספר דגמים שונים של נוק בשני מסלולים:
בשנת 2014 יצאה גרסה של נוק מתוצרת חברת סמסונג, "Galaxy Tab 4 NOOK", הזהה מבחינת חומרה ל-Samsung Galaxy Tab 4 7.0.
סלמון צ'ייס
מגן העבדים הנמלטים
כמי שהגן על אלו שנעצרו באוהיו על סמך חוק העבד הנמלט של 1793, כונה צ'ייס "היועץ המשפטי של העבדים הנמלטים" (Attorney General for Fugitive Slaves). הטיעון שלו מול בית המשפט העליון של ארצות הברית בתיק "ג'ונס נגד ואן זנדט" על החוקתיות של חוקי העבד הנמלט, משך תשומת לב מיוחדת. בתיק מסוים זה, פסק בית המשפט נגדו ופסק הדין נגד ג'ון ואן זנדט, מתנגד עבדות, אושר. צ'ייס טען שהעבדות הייתה מוסד מקומי, לא לאומי, ושהיא יכלה להתקיים רק על פי חוקי המדינות. הוא טען שלממשלה הפדרלית לא הייתה הסמכות על פי חוקת ארצות הברית להנהיג את העבדות בכל המקומות ושכאשר עבדים עזבו את תחום השיפוט של המדינות בהן העבדות הייתה חוקית, הם חדלו מלהיות עבדים.
מזכיר האוצר
שטר הכסף הפדרלי האמריקאי הראשון, בעל הגב הירוק, הודפס בשנים 1861–1862 במהלך כהונתו של צ'ייס כמזכיר האוצר. עיצוב השטרות היה באחריותו של צ'ייס. במאמץ לקדם את הקריירה הפוליטית שלו, הופיע דיוקנו על מגוון של שטרות, החל מעריך של דולר אחד, כדי שהציבור יוכל לזהותו.
נשיא בית המשפט העליון
בהדרגה נסחף צ'ייס בחזרה לנאמנותו הישנה למפלגה הדמוקרטית ועשה ניסיון בלתי מוצלח לזכות במועמדות המפלגה לנשיאות בבחירות של 1868. "במפלגה התעלמו ממנו בשל עמדתו לטובת זכות הבחירה לשחורים". ב-1871 זכתה מדיניות "היציאה החדשה" של הדמוקרט מאוהיו, קלמנט ולאנדיגהאם  לתמיכתו של צ'ייס. ב-1872 הוא סייע להקים את "המפלגה הליברלית הרפובליקנית" וניסה, שוב ללא הצלחה, לקבל את מועמדותה לנשיאות. הוא היה גם חבר הבונים החופשיים והיה פעיל בלשכות של המסדר במערב התיכון. הוא שיתף פעולה עם ג'ון פרדו, מייסד בנק לאפייט ואוניברסיטת פרדו.
הנצחתו
"בנק צ'ייס הלאומי" (Chase National Bank), קודמו של "צ'ייס מנהטן בנק" (Chase Manhattan Bank), שכיום נקרא ג'יי פי מורגן צ'ייס, קרוי על שמו, אף על פי שלא היה לו כל קשר, עסקי או אחר, לבנק זה.
על שמו של צ'ייס נקראו מחוז צ'ייס בקנזס והעיר צ'ייס סיטי שבווירג'יניה. היישובים צ'ייסוויל בפלורידה, מסצ'וסטס, קרוליינה הצפונית (שהיה קיים רק בשנים 1868–1871), ניו יורק, אוהיו וטנסי, נקראו גם הם על שמו.
אינגה להמן
שנותיה הראשונות והשכלתה
אינגה להמן הייתה בתו של אלפרד גאורג לודביג להמן (Alfred Georg Ludvik Lehmann; 1858–1921), מחלוצי הפסיכולוגיה הניסויית בדנמרק. היא נולדה וגדלה בקופנהגן ולמדה בבית הספר התיכון הפרוגרסיבי שיסדה חנה אדלר, דודתו של נילס בוהר, ושהיה התיכון הראשון בדנמרק שבו למדו נערים ונערות יחדיו. לדבריה של להמן, אביה וחנה אדלר היו שני האנשים שהשפיעו על התפתחותה האינטלקטואלית יותר מכל.
קריירה
מלחמת העולם השנייה פגעה במידת מה בעבודתה של להמן ובקשריה עם חוקרים במדינות אחרות, אולם תחנות סייסמוגרפיות רבות בדנמרק, בין השאר בקופנהגן, המשיכו לתפקד ולבצע מדידות.
זרם קירוב
זרם קירוב (ברוסית: Кировский поток) היה מערכת רדיפות פוליטיות בברית המועצות שהופעלה לאחר רצח סרגיי קירוב. למרות שבאופן רשמי הרצח היה הסיבה לתחילת הרדיפות, מעשית במסגרת המערכה יוסיף סטלין פעל לחיסול התנגדות למשטרו.
מהלך הרדיפות
במהלך פברואר 1935 נעצרו עוד 843 "תומכי זינובייב".
אליפות אירופה בכדורגל נשים 1991
אליפות אירופה בכדורגל נשים 1991, הידועה גם בשם יורו הנשים 1991, היא אליפות אירופה בכדורגל נשים הרביעית שארגנה אופ"א. הטורניר נערך בדנמרק מ-10 ביולי עד ה-14 ביולי 1991. אף על פי שנבחרה כמארחת, לא העפילה דנמרק באופן אוטומטי לטורניר, אלא נאלצה להשתתף עם יתר הנבחרות במשחקי המוקדמות שהחלו בספטמבר 1989. ארבע הנבחרות הטובות ביותר במשחקי המוקדמות העפילו למשחקי הנוקאאוט שנערכו בדנמרק.
האליפות שימשה בפעם הראשונה כטורניר המוקדמות האירופאי למשחקי הגביע העולמי שנערכו בהמשך השנה בסין.
רמי בוניאסקי
בוניאסקי נודע בבעיטות המעופפות שלו, התקפות הברכיים וההגנה החזקה שלו, ומכאן הכינוי "הג'נטלמן המעופף".
מפלגת הימין הגרמנית
היסטוריה
המפלגה הוקמה ב-27 ביוני 1946, כאיחוד של שתי מפלגות קטנות: מפלגת הבנייה הגרמנית והמפלגה השמרנית הגרמנית. מבחינה היסטורית, מקימי המפלגה הציגה אותה כיורשת של מפלגת החופש הלאומי הגרמני. מצע המפלגה הגדיר אותה כתנועה דתית-שמרנית, וגינה במפורש את הנאציזם. עם זאת, עד מהרה משכה אליה המפלגה מלוכנים רבים מחד, ונאו-נאצים מאידך. הנהגת המפלגה סירבה לנטות לכיוונים קיצוניים כל כך, וב-1947 פרשו מלוכנים רבים מהמפלגה והצטרפו אל המפלגה הגרמנית המלוכנית במובהק.
לקראת הבחירות לבונדסטאג ב-1949, שקלה המפלגה לחתום על הסכם ריצה משותפת עם סיעות ימין קיצוני אחרות (כולל עם המפלגה הגרמנית). רעיון זה נדחה בידי השלטון הצבאי הבריטי שהודיע שיפסול מלהתמודד כל איחוד של מפלגות ימין. במטרה לצבור תמיכה נוספת, הכניסה המפלגה לשורותיה פוליטיקאים נאו-נאצים בולטים. בבחירות זכתה המפלגה להישג נאה יחסית של חמישה מנדטים. מיד לאחר הבחירות החליטה הנהגת המפלגה להתנער מהנאו-נאצים. אוטו רמר וגרהרד קרוגר סולקו בבושת פנים, ובו ביום הקימו מפלגה חדשה מפלגת הרייך הסוציאליסטית. שנים מחברי הבונדסטאג מטעם מפלגת הימין, פריץ דורלס ופריץ רוסלר, בחרו להצטרף למפלגת הרייך הסוציאליסטית.
יעקב זרם
יעקב זֶרֶם (נולד ב-23 ביולי 1940, י"ז בתמוז ה'ת"ש) הוא פיזיקאי ישראלי, פרופסור לאלקטרואופטיקה ויזם, לשעבר נשיא חברת.
אופיר אופטרוניקה
על הצלחתו בקידום התעשייה הישראלית ועל מיצובה בצמרת הטכנולוגיה העולמית קיבל זרם את פרס התעשייה לשנת 2003. בנימוקי השופטים נכתב כי הפרס הוענק כ"אות הערכה על חזון וכושר ביצוע, אשר הפכו מיזם פרטי קטן למפעל עם פריסה בינלאומית, על הישגים טכנולוגיים ומוניטין שתרמו למיצוב התעשייה הישראלית כחברה שוות-זכויות בצמרת הטכנולוגיה העולמית".
במקביל לעבודתו באופיר היה זרם בעל מעורבות והשפעה על החינוך הטכנולוגי והאקדמי בירושלים. זאת, הן כחבר ועד מנהל וחבר בחבר הנאמנים במרכז האקדמי לב וחבר בחבר הנאמנים ובמועצה האקדמית בעזריאלי – מכללה אקדמית להנדסה ירושלים, הן באמצעות שיתופי פעולה בין האקדמיה בירושלים ובין התעשייה הירושלמית. בין היתר קידם חינוך טכנולוגי לציבור החרדי.
היעלמות חברי הקונגרס האמריקאים באלסקה
ההיעלמות
מבצע החיפוש וההצלה שנערך היה נרחב וממושך. השתתפו בו מעל 400 כלי טיס של משמר החופים, הצי, חיל האוויר וצבא ארצות הברית. נסרקו השטחים לאורך נתיבו המתוכנן של המטוס ונתיבים חלופיים, אך לא נמצא כל סימן וזכר למטוס ולנוסעיו. החיפושים הופסקו לאחר 39 ימים.
אפקט (פסיכולוגיה)
השפעת האפקט על היצירתיות
יצירתיות יכולה להיות מושפעת מאפקט. זאת משום שאפקט חיובי גורם לתנודות קוגניטיביות אשר מגרות יצירתיות. בהתאם לכך, מצב רוח טוב יכול להגביר את היצירתיות.
בדיקת האפקט של האדם
באפקט מתגוון נורמלית, לאדם המדבר על נושא כואב תהיה ארשת פנים קודרת וכשהוא יעבור לדבר על נושא משמח ארשת פניו תתחלף לשמחה. אפקט ייחשב למצומצם אם עוצמתו ומידת התגוונותו פחותים מהנורמלי. אפקט שטוח, המאפיין חולים סכיזופרניים, מאופיין בהיעדר כל הבעה רגשית וחוסר גיוון מינימלי. אפקט לבילי (תנודתי) הוא מצב בו האפקט משתנה שוב ושוב באופן מהיר מקיצוניות אחת לשנייה- למשל, חולה שברגע אחד מתפרץ בצחוק ומייד אחר כך מתפרץ בבכי.
צוות קרב החטיבה הקלה הרביעית
היסטוריה
ביוני 1943 החטיבה (כחטיבת שריון עצמאית) עזבה את צפון אפריקה וסופחה לקורפוס ה-13 בסיציליה כחלק ממבצע האסקי, שם היא כללה את רגימנט הטנקים המלכותי ה-44, רגימנט היאומנרי השלישי של לונדון, אסקדרון A של רגימנט הדרגונים המלכותי, בנוסף למספר יחידות רפואה, לוגיסטיקה וקשר. בספטמבר החטיבה התקדמה לתוך איטליה ולחמה עם הארמייה השמינית בקרבות לאורך החוף המערבי, בהם הקרבות לצליחת נהרות המורו והסנגרו.
Assassin's Creed Syndicate
אחר
בניגוד לקודמו בסדרה, "Syndicate", "Unity" אינו כולל מצב קו-אופ משותף ועל השחקן להשלים לבדו את המשחק כשחקן יחיד.
רקע
בשנת 1868, בסוף המהפכה התעשייתית, אחוות המתנקשים בלונדון הוויקטוריאנית נעלמו. המתנקשים התאומים ג'ייקוב ואיווי פריי עוזבים את קרוידון ונוסעים ללונדון; שם הם מגלים שהעיר נשלטת בידי הטמפלרים. מכיוון שגודלו כמתנקשים, ג'ייקוב ואיווי שואפים לקחת בחזרה את העיר משליטת הטמפלרים על ידי הסתננות לעולם התחתון של לונדון; בעודם מקבלים עזרה מהדמויות הבולטות של עידן המהפכה התעשייתית, כגון: הסופרים צ'ארלס דיקנס וארתור קונאן דויל, הביולוג צ'ארלס דרווין, הממציא אלכסנדר גרהם בל, הפילוסוף קרל מרקס, האחות פלורנס נייטינגייל, דיליפ סינג (המהראג'ה האחרון של האימפריה הסיקית), סמל פרדריק אברליין (שידוע בחקירת ג'ק המרטש), והמלכה ויקטוריה. בנוסף, נכדתו של ג'ייקוב, לידיה פריי, מופיעה בקטע קצר ממלחמת העולם הראשונה, בו היא מסייעת לוינסטון צ'רצ'יל בהגנה על לונדון מפני הפצצות של הקיסרות הגרמנית.
צ'ארלי כריסט
מסע הבחירות לסנאט ב-2010
ב-12 במאי 2009 כריסט הודיע כי לא יתמודד לתקופת כהונה שנייה כמושל בבחירות 2010, מה שהפך אותו למושל פלורידה הראשון שלא התמודד מחדש לתפקידו מאז 1964. במקום זאת הוא בחר להתמודד בפעם השנייה אל הסנאט של ארצות הברית. שני מתחריו העיקריים היו יושב ראש בית הנבחרים של פלורידה לשעבר מרקו רוביו, ומועמד המפלגה הדמוקרטית קנדריק מיק. תחילה הוביל כריסט בבחירות המקדימות במפלגה הרפובליקנית, אך בהמשך פיגר בסקרי דעת הקהל מאחורי רוביו באופן רציף.
ויאדוקט
מקור השם
שמו של הוויאדוקט נגזר מן המילים הלטיניות ל"דרך", via, ו"להוביל", ducere. למרות זאת הרומאים הקדמונים לא השתמשו במונח הזה, וזהו חידוש של המאה ה-19 שנבע מהמילה אקוודוקט (אמת מים).
ויאדוקטים העוברים מעל המים
ויאדוקטים העוברים על מים עושים שימוש באיים או בקשתות עוקבות כאשר לעיתים קרובות הם משולבים עם סוגים אחרים של גשרים או מנהרות כדי לאפשר חציה של המים בחלקים, הם יקרים פחות מאשר תכנון ובנייה של מנהרות או גשרים גדולים ומרווחים יותר, שנובעים בדר"כ מחוסר מקום אופקי או אנכי שלא מאפשרים מעבר של ספינות גדולות. למשל בגשר-מנהרה של מפרץ צ'ספיק בווירג'יניה, ארצות הברית.
מרינה ליאם מנשרוב
ביוגרפיה
מנשרוב היא מפורצות הדרך בתחום הנחיית ערבי השירה אליהם מגיעים אנשים מהמעגלים הקרובים והרחוקים, הרבה גם מקוראי השירה, ולא רק כותבי שירה.
הקרן הבין-לאומית לפיתוח חקלאי
החל משנת 2017, נשיא הקרן הוא מטוגו.
אלכסנדרה צ'יוודזה
קריירה כשחקן
בסך הכול, צ'יוודזה הופיע במדי דינמו טביליסי ב-324 משחקים והבקיע 44 שערים לזכותה (למרות עמדתו האחורית במגרש, הוא נהג להצטרף להתקפות של קבוצתו, היה בועט הפנדלים המועדף על חבריו, ובאופן כללי הצטיין בבעיטות חזקות ומדויקות לשער ממצבים נייחים).
בשנות ה-90 ובתחילת עשור הראשון של המאה ה-21 צ'יוודזה הופיע באופן סדיר במשחקי ותיקים.
אליעזר שולביץ
ביוגרפיה
בשנת תרפ"ב, 1922, עלה לארץ ישראל כדי לייסד סניף של הישיבה בפתח תקווה. הישיבה בפתח תקווה נוסדה בשנת תרפ"ו, 1926, והוא העביר את מוקד פעילותו אליה. בסניף המקורי בלומז'ה מינה תחתיו את חתניו, הרב יחיאל מרדכי גורדון והרב זליג יהושע רוך. חתנו השלישי, ר' אלתר אגוז (וילנר) כיהן כר"מ בישיבה.
גלעד עמית
ביוגרפיה
עמית נולד ביסוד המעלה. התגייס לצה"ל בנובמבר 1996, ושובץ בפלס"ר חטיבה 500, במסגרתו השתתף בלחימה בדרום לבנון. לאחר קורס קציני חי"ר שב לפלוגה ומונה למפקד צוות. בהמשך מונה למפקד פלוגת החוד של גדוד חרוב, ופיקד עליה בין היתר בקרב שכם, במבצע חומת מגן. לאחר מכן מונה למפקד פלס"ר 401 בין השנים 2003–2005. בהמשך שימש כסגן מפקד גדוד בחטיבת הנח"ל, בין היתר במהלך מלחמת לבנון השנייה. לאחר מכן יצא ללימודים.
מג'דל (טבריה)
על פי תוכנית החלוקה נועד הכפר להיות בתחום המדינה היהודית. במלחמת העצמאות, לאחר כיבוש העיר העתיקה של טבריה ופינוי אוכלוסייתה הערבית באפריל 1948 הסכימו תושבי הכפר להתפנות ופונו לירדן.
היסטוריה
בתקופת המנדט הבריטי היה זה הכפר הקטן ביותר בשטחו בנפת טבריה. הוא היה בעל מבנה מלבני, כאשר רוב בתיו היו מרוכזים בצפיפות במרכזו. התושבים, כולם מוסלמים, התפרנסו מחקלאות - גידול ירקות, תבואה, בננות ופרדסים. שטח צפונית לכפר נמכר למסדר הפרנציסקני. בשנת 1935 התארחו אצל מוח'תאר הכפר מוטלאק שני נזירים פרנציסקנים. רוב אוכלוסיית הכפר נמנתה על צאצאיו של המוכ'תאר מתשע נשותיו.
PTRD
PTRD, ראשי תיבות של "רובה נגד טנקים של דגטריוב", (ברוסית: Противотанковое однозарядное ружьё обр. 1941 г. системы Дегтярёва (ПТРД)) הוא רובה נגד טנקים בקוטר 14.5 מילימטר תוצרת ברית המועצות. הרובה פותח בשנת 1941 כאמצעי נישא נגד טנקים לחיילי חיל הרגלים.
מנחם ברגר
ביוגרפיה
מ-24 באפריל 1979 ועד שנת 1983 שימש כממלא מקום ראש לשכת עורכי הדין אמנון גולדנברג ומאוקטובר 1981 כחבר הוועדה לבחירת שופטים כנציג לשכת עורכי הדין במקומו של עו"ד יצחק טוניק. בשנת 1982 מונה על ידי שרי התחבורה והאוצר לעמוד בראש דירקטוריון סאן דור של אל על שהייתה חברה ממשלתית טרם הפרטתה ב-2003. בבחירות שנערכו לראשות לשכת עורכי הדין ב-23 בפברואר 1983 התמודד ברגר מטעם סיעת "המקצוע החופשי" המזוהה עם תנועת החרות בלשכת עורכי הדין אך הפסיד למועמד דוד ליבאי. בבחירות שנערכו בשנת 1985 ניצח וב-18 ביוני 1985 החליף רשמית את ליבאי שפרש בשל ריצה לכנסת מטעם המערך בתור ראש לשכת עורכי הדין (ליבאי פרש בנובמבר 1984 עם הקדמת הבחירות וברגר שימש כממלא מקומו). ברגר שימש בנוסף כאיש חבר הנאמנים של האוניברסיטה העברית וכחבר בוועדת הבחירה של שופטים צבאיים. בבחירות שנערכו לראשות הלשכה ב-9 במרץ 1987 הפסיד ברגר ברוב גדול של כ-1,000 קולות לעורך הדין, יעקב רובין שהחליפו בתפקיד. הייתה זו הפעם הראשונה בה ראש לשכה מכהן מתמודד פעם נוספת לתפקיד ומפסיד. לאחר סיום כהונתו בלשכת עורכי הדין ב-1987 המשיך לכהן כיושב ראש מועצת המנהלים של סאן דור ומונה ביוני ליו"ר העמותה החדשה "אגודת ידידי המועצה הלאומית למניעת תאונות" שייסדו עורכי דין ומשפטנים בכירים וביניהם השופט דב לוין עו"ד יוסף לפיד וחברי הכנסת דב בן מאיר ותמר אשל במטרה לגייס משאבים למען הגברת פעילותה של המועצה למניעת תאונות דרכים. בינואר 1987 מונה לאחד מ-11 חברי דירקטוריון בנק לאומי (כאחד משני נציגי הציבור לצד פרופסור שמעון שטרית בדירקטוריון זה) לאחר שהדירקטוריון הקודם התפטר בעקבות פרשת הפיצויים של יושב ראש מועצת המנהלים של בנק לאומי היוצא ארנסט יפת. בסוף 1988 סיים את כהונתו שלוותה ביחסים מתוחים עם נגיד בנק ישראל, מיכאל ברונו ונציג הציבור השני שמעון שטרית יחד עם שאר חברי הדירקטוריון.
בר רהב
הנצחה
על שמו של רהב נקרא שביל הטיול סובב רמת ישי, אשר נסלל בשנת 2015.
פתח עלי שאה קאג'אר
פֶּתַח' עָלִי שָׁאָה קָאגָ'אר (בפרסית: فتحعلى‌شاه قاجار; 25 בספטמבר 1772 – 23 באוקטובר 1834) היה השאה השני של ממלכת פרס (איראן של היום) מבית השושלת הקאג'ארית. הוא שלט מ-17 ביוני 1797 ועד למותו. שלטונו ראה שתי מלחמות נגד האימפריה הרוסית בהם פרס העבירה שטחים צפוניים בחבל הקווקז (דאגסטן, גאורגיה, אזרבייג'ן וארמניה) לידי רוסיה. ההיסטוריון ג'וזף מ. אפון תיאר את השאה שהוא: "מפורסם בקרב הפרסים בשלושה דברים: זקנו הארוך בצורה יוצאת דופן, מותניו דמויי הצרעה וצאצאיו."
חיים מאוחרים
כאשר בנו האהוב היורשו עבאס מירזה נפטר בשנת 1833, עלי הכתיר את נכדו, מוחמד מירזה ליורש כס השאה. ישנם כ-25 דיוקנים של עלי, חלקם נמצאים בממלכה המאוחדת כגון אחד הממוקם באוניברסיטת אוקספורד. מבין השגרירים הרבים שביקרו את השאה רובם ייצגו אותו בתור אדם נמרץ, חזק ונאור.
סריקת ספר
לאחר שהספר נסרק, הפצתו בפומבי נעשית במהירות ותוך ויתור על עלויות ההדפסה, הדיו והכריכה הכרוכים בתהליך הפקתו. האדם הסורק מכוונן את איכות הסריקה לפני או אחרי שבוצעה, על ידי חיתוך, הבהרה ויישור התמונה.
קבל אלקטרוליטי
קבל אלקטרוליטי הוא קבל מקוטב המשתמש באלקטרוליט כחומר דיאלקטרי. כתוצאה מכך, לקבלים אלקטרוליטיים קיבול גדול יותר ליחידת נפח מאשר סוגי קבלים אחרים.
קיבול
היתרון של קיבול גדול בקבלים אלקטרוליטיים מגיע עם כמה חסרונות. בין החסרונות ניתן למנות זרמי זליגה גדולים, טולרנס רחב של הקיבול, התנגדות טורית שוות-ערך (Equivalent Series Resistance - ESR) גבוהה ואורך חיים מוגבל.
יוזף מוקארובסקי
ביוגרפיה
בשנות ה-1880 הוא ביקר במינכן. לבסוף השתקע שם, הקים משפחה והתערב בחיי התרבות שלה.
ויקטור סידיאק
ביוגרפיה
לאחר התפרקות ברית המועצות, עבר לאיטליה והיה מאמן של הסייפים האיטלקים. לאחר מספר שנים החזיר לעצמו את אזרחותו הרוסית וחזר למוסקבה בה הוא מתגורר עד היום.
ג'פרי טיילור
ריאל מדריד
ב-27 באוגוסט 2015 חתם טיילור בקבוצת ריאל מדריד לעונה אחת. בסיום העונה חוזהו של טיילור הוארך בשלוש עונות נוספות. בעונת 2017/18 זכה טיילור עם ריאל מדריד בתואר היורוליג העשירי של המועדון.
אלווים
האלווים ברפובליקה הטורקית
עד לתחילת שנות ה-80, האלווים לא היו על המפה הטורקית, אך מאז הקהילה חוותה תקומה מסיבות שונות, חברתיות ופוליטיות, בין הוצאה לאור של חומרים תקשורתיים, עד למעבר האנשים לערים הגדולות, והרדיפה אחר עתיד כלכלי ומשגשג. במושגים כללים אפשר לצמצם את הגורמים הפוליטיים לשלוש סיבות: ההתחדשות של העדה, היא להיות בעלת חשיבה דמוקרטית, חילונית ופרוגרוסיבית.
מאז אמצע שנות ה-90, כתוצאה מהתחזקותה של התנועה האלווית החדשה, לעומת ביקורתיים לגבי היחס שלהם כלפי הכמאליזים הפכו למיעוט חזק. לאחר הכורדים, האיסלמיסטים ואפילו חלקים של צבא הפנו גבם לכמאליזם. נותרו הקבוצה היחידה החברתית להגן על קולקטיב זה. בזמן שכל הכפריים נהנים מטקסים אלו, רוב המשתתפים משתייכים יותר לפלג השמאלי החברתי הדמוקרטי שהיה דומיננטי בין 1970 ל־1990. מדגישים את האוניברסליות של האלווים בכך שזה מתמקד באדם או באנושות, והדרך המתאימה לחיות בעולם המודרני. עניין זה לא הפסיק להתקיים אחרי שהפלג הדמוקרטי החברתי הפסיד בבחירות 1999, ובנוסף עזיבתם של הרבה נציגים של הקהילה.
אורח החיים האלווי והאמונה האלווית מתאימים באופן כללי יותר לחיי הכפר, המבודדים והמרוחקים מכל צורה של שלטון, לפי כללים עצמאיים נוקשים. אולם כיום כל מי שרוצה ומאמין יכול להצטרף לאלווים. הצמיחה של הדור החדש, והדרך בה הצעירים מחליטים לבסס את אמונתם אינה קשורה למה שהדדיים (מנהיגים רוחניים) מציעים, ולכן כוחם של אלה דעך וכמעט נעלם.
כוח הגנת איסלנד
כוח הגנת איסלנד (באנגלית: Iceland Defense Force בראשי תיבות: IDF) היה פיקוד מרחבי של צבא ארצות הברית שהתקיים בין השנים 1951–2006. הפיקוד הוקם לבקשת נאט"ו במטרה להגן על איסלנד שלה יש כוחות הגנה מוגבלים בלבד.
אלווים
האלווים לעומת העלווים
שתי הקבוצות התפלגו מהאסלאם השיעי אך הם שונים בשמם, במנהגיהם ובאמונתם. האלווים נחשבים כיותר קרובים לשיעים מאשר העלווים, שעליהם נטען לעיתים קרובות שהם למעשה בני דת נפרדת. האלווים התבססו בטורקיה (כעשרים אחוזים מהאוכלוסייה), בעוד העלווים התבססו באזור סוריה של ימינו ומהווים פחות מרבע אחוז מהאוכלוסייה הטורקית.
רנה קנוקוג'י
הקריירה בג'ודו
בשנת 1959 השתתפה קנוקוג'י באליפות הג'ודו של ימק״א ביוטיקה, ניו יורק, שם התחזתה לגבר. לא היה איסור מפורש על נשים להשתתף בתחרות, אך אף אישה לא ביקשה להתחרות לפני כן. היא קיצצה את שערה והשטיחה את החזה על מנת ליצור לעצמה מראה גברי. תפקידה בנבחרת היה מחליפה, במקרה של פציעה או פסילה של חבר נבחרת אחר. כך מצאה עצמה משתתפת בתחרות, ובמהלך האליפות ניצחה את היריב שלה והביאה ניצחון לנבחרת. בסיום התחרות התברר למארגנים שקנוקוג'י היא אישה והמדליה נלקחה ממנה.
עם חזרתה לארצות הברית, הובילה קנוקוג'י פעילויות מגוונות לחיזוק הג'ודו בניו יורק ובארצות הברית תוך התמקדות בפעולות שיעודדו נשים לבחור להתמקצע כג'ודוקא. היא ארגנה את טורניר הג'ודו הראשון לילדים, תחרויות מקצועיות לנשים ועוד. ב- 1976 אמנה קנוקוג'י את נבחרת הנשים הלאומית בג'ודו של ארצות הברית. בשנת 1980 ארגנה ומימנה מכספה הפרטי את התחרות ג'ודו העולמית הראשונה לנשים במדיסון סקוור גרדן.
דראכטן
היסטוריה
דראכטן החלה ככפר קטן על הגדה המזרחית של נהר הדרייט, שם החלו המתיישבים הראשונים לבצע עבודות ייבוש של האדמה לצורכי חקלאות. עם התקדמות תהליך הייבוש, החלו המתיישבים לנוע מזרחה כדי לעשות שימוש באדמות המיובשות, לשעבר ביצות הכבול, לצורכי חקלאות.
רנה קנוקוג'י
הקריירה בג'ודו
בשנת 1991 היא צורפה להיכל התהילה הבינלאומי של הספורטאיות וב-2011 להיכל התהילה של הספורטאים היהודים. קנוקוג'י הייתה האישה הראשונה שהועלתה לדרגת דן 7 בג'ודו.
שנותיה המאוחרות
בשנת 2008 היא קיבלה את עיטור מסדר השמש העולה, דרגה רביעית. זהו אחד מאותות ההצטיינות האזרחית הגבוהים ביותר ביפן. באוגוסט 2009, כ-50 שנים לאחר שנלקחה ממנה המדליה בתחרות ימק״א, היא חזרה וקיבלה את המדליה כהוקרה למפעל חיים בתחום הג'ודו·
המפקד העליון
הגדרה
באנגלית שימש המונח Commander-in-chief לראשונה במהלך מלחמת האזרחים האנגלית. ראש מדינה של מדינה, מונרכיה או רפובליקה, מחזיק בדרך כלל בתפקיד המפקד העליון, גם אם הכוח הביצועי האפקטיבי מוחזק על ידי ראש הממשלה. בשיטת ממשל פרלמנטרית, הרשות המבצעת תלויה בסופו של דבר ברצון הרשות המחוקקת, אף על פי שהמחוקק אינו נותן פקודות ישירות לכוחות המזוינים ולא שולט בצבא בשום מובן מבצעי. גם מושלים כלליים ומושלים קולוניאליים מתמנים לרוב למפקדים העליונים של הכוחות הצבאיים בשטחם.
ארגנטינה
משרד ההגנה הוא המחלקה הממשלתית המסייע ומשרת את הנשיא בניהול הכוחות המזוינים (הצבא, הצי וחיל האוויר).
אוסטרליה
בפרק II של סעיף 68, שכותרתו "פיקוד על כוחות הצי והצבא", חוקת אוסטרליה קובעת כי:
קנדה
לפי האמנה החוקתית, הסמכויות המיוחדות של הכתר על הכוחות המזוינים והסמכויות החוקתיות כמפקד עליון מופעלות בעצת ראש הממשלה ושאר חברי הקבינט. על פי חוק ההגנה הלאומית, שר ההגנה הלאומית אחראי בפני הפרלמנט של קנדה על כל הנושאים הקשורים להגנה הלאומית ולכוחות המזוינים של קנדה. בתיאוריה, המושל הכללי יכול להשתמש בסמכויותיו כמפקד עליון כדי לעצור ניסיונות להשתמש בכוחות הקנדיים באופן בלתי חוקתי, אם כי זה מעולם לא התרחש וסביר להניח שמהלך כזה יהיה שנוי במחלוקת רבה.
קרואטיה
על פי חוקת קרואטיה, נשיא קרואטיה הוא המפקד העליון של הכוחות המזוינים של קרואטיה. בזמני שלום המפקד העליון מפעיל את פיקודו באמצעות שר ההגנה. במלחמה ובמקרים בהם השר אינו ממלא פקודות הוא מפקד על הכוחות באמצעות ראש המטה הכללי.
צ'כיה
לפי סעיף 63(1)(ג) לחוקה, נשיא צ'כיה הוא המפקד העליון של צבא צ'כיה, והוא ממנה ומקדם גנרלים לפי סעיף 63(1)(ו). הנשיא זקוק לחתימה נגדית של ראש הממשלה לקבלת החלטות הנוגעות להוראות הנ"ל לפי סעיפים 63(3–4), אחרת הן אינן תקפות. ראש הממשלה רשאי להאציל לשרים אחרים את הזכות לחתום נגד החלטותיו של הנשיא. האחריות הפוליטית על הכוחות המזוינים מוטלת על הממשלה, אשר בסעיף 67 מוגדרת כ"גוף העליון של הכוח הביצועי". על פי סעיפים 39 ו-43, על הפרלמנט הצ'כי לתת הסכמה להוצאת כוחות צבא אל מחוץ לשטח הרפובליקה.
מקסיקו
סעיף VI של פרק 89 של החוקה קובע כי נשיא מקסיקו "ישמור על הביטחון הלאומי, בהתאם לחוק המתאים, ויציב את כל הכוחות המזוינים הקבועים, כלומר הצבא, הצי וחיל האוויר, למען ביטחון הפנים וההגנה החיצונית של הפדרציה".
סלובניה
בסלובניה, המפקד העליון של הכוחות המזוינים של סלובניה הוא רשמית נשיא סלובניה, על אף שהוא לא ממלא תפקיד זה בעתות שלום. במקום זאת, תפקיד זה ממלוא בדרך כלל על ידי שר ההגנה.
ספרד
בסעיף 62(ח) מאשרת חוקת ספרד משנת 1978 את המונרך "להיות המפקד העליון של הכוחות המזוינים של ספרד".
יפן
עם תהליך הדמוקרטיזציה של יפן עבר תפקיד המפקד העליון של כוחות ההגנה של יפן לידי ראש ממשלת יפן. הסמכות הצבאית עוברת מראש הממשלה לשר ההגנה.
שווייץ
בימי שלום הכוחות המזוינים מנוהלים על ידי ראש הכוחות המזוינים (Chef der Armee), הכפוף לראש המחלקה הפדרלית לביטחון, הגנה אזרחית וספורט ולמועצה הפדרלית כולה. למפקד הכוחות המזוינים יש דרגת Korpskommandant או Commandant de corps.
ראש ממשלת אסטוניה
היסטוריה
לאחר משאל עם בשנת 1933, נכתבה החוקה השנייה של אסטוניה (1934–1938). לפיה, תפקיד ראש הממשלה הותאם לאופן בו הוא מקובל במשטרים נשיאותיים. כעת, מינוי והדחה של ראש ממשלה התאפשרו רק על ידי נשיא המדינה, כמו גם פיזור הממשלה והפרלמנט. כך בשנת 1934, קונסטנטין פטס מינה עצמו לתפקיד ראש הממשלה במקביל לתפקידו כראש המדינה, ובתפקיד משולב זה כיהן עד שנת 1937. במעמד כוח זה, התאפשר לפטס לדחות בחירות לתפקיד ראש המדינה וגם בחירות לפרלמנט. בשנת 1937 איחד פטס בין תפקיד הנשיא וראש הממשלה לתפקיד יחידני. בשנת 1938, לאחר בחירות מחודשות תחת החוקה השלישית (דה פקטו 1938–1940, דה יורה 1938–1992) נבחר לתפקיד נשיא המדינה (והתפקיד היחידני שקבע בוטל), והמבנה הקלאסי של ראש ממשלה ונשיא נפרדים הונחל מחדש.
ועדת המשפט בעצרת הכללית של האומות המאוחדות
הוועדה היא אחת משש הוועדות העיקריות של העצרת הכללית של האומות המאוחדות. הוועדה עוסקת בעיקר בעניינים משפטיים, והועדה היא הפורום העיקרי בדיונים לגבי המשפט הבינלאומי, וכן עניינים נוספים הקשורים לאו"ם, עם זאת בעוד שמשא ומתן לקביעת חוק בינלאומי מתקיים במגוון רחב של גופים מיוחדים של האומות המאוחדות, בהתאם לנושא המרכזי שלהם, משא ומתן אשר נוגע למשפט הבינלאומי באופן כללי מתקיים בדרך כלל בוועדה זו.
לאפנראנטה
ערים תאומות
ללאפנראנטה 10 ערים תאומות:
אליפות גרמניה בכדורגל 1925
החל מעונה זו בתחרות השתתפו מנצחות תחרויות אזוריות, קבוצות שהגיעו למקום השני ונציגות נוספות מאליפות מערב גרמניה ודרום גרמניה.
אמי-ג'יל לוין
תולדות חייה
ב-2011 ערכה, יחד עם מרק צבי ברטלר את הספר The Jewish Annotated New Testament, הכולל פרשנות על כל ספרי הברית החדשה, הנסמכת על קריאה במקורות יהודיים מקבילים (יוסף בן מתתיהו, פילון האלכסנדרוני), מחקרים עדכניים בארכאולוגיה של ארץ ישראל, כתבים הלכתיים יהודיים (בעיקר מן המשנה והתוספתא) וכן מאמרי-חתך בנושאים שונים. ב-2017 ראתה אור מהדורה שנייה מורחבת ומתוקנת.
ציר המיקרוביוטה-מערכת העיכול-מוח
המונח ציר המיקרוביוטה-מערכת העיכול-מוח משמש לתיאור תפקידה של המיקרוביוטה במערכת העיכול כחלק ממערכת היחסים שבין מערכת העיכול והמוח.
נוירומטאבוליטים
יש קשר בין מטבוליטים מסוימים לבין ציר מערכת העיכול-מוח. המיקרוביוטה במערכת העיכול מתווכת מגוון תהליכים מטבוליים המובילים ליצירת מטבוליטים כמו חומצות מרה, כולין וחומצות שומן קצרות אשר הכרחיים לבריאות. כך למשל, חומצות שומן קצרות שרשרת מהוות מתווך בין החיידקים במעיים למוח, ויכולות להשפיע עליו וכך על ההתנהגות. לדוגמה, הן יכולות לשלוט על משקל הגוף, לשלוט במטבוליזם של גלוקוז ולווסת מוליכים עצביים. חומצות שומן אלה נמצאו כמשפיעות על תופעות התנהגותיות ורגשיות כגון דיכאון, קוגניציה והתנהגות חברתית וכן מגינות מפני דלקת.
אוטיזם
גורמים סביבתיים רבים שנחשבו כקשורים להתפתחות של אוטיזם (למשל זיהום חיידקי או הרעלה בהריון) משפיעים על המיקרוביוטה במערכת העיכול, מה שמשאיר כשאלה האם שינויים במיקרוביוטה במערכת העיכול גורמים להתפתחות אוטיזם או האם התפתחויות אלו קורות במקביל.
הבתים התאומים
הקמת המבנים
הבתים נבנו מאבן כורכר ומבטון מעוטר והיו בעלי שטח גדול, כ-160 מטר קומה. הבתים תוכננו בתחילה כבעלי קומה אחת אמנם סמוך מאוד לבנייתם נוספה להם קומה שנייה ומרתף בחלקם האחורי. הבתים תוכננו כך שבקומת הכניסה היו החללים הציבוריים (חדרי העבודה הסלון וחדרי האכול) ובקומה הראשונה היו החדרים הפרטיים. בקומה הראשונה היו 4 חדרים שיצאו ממסדרון לאורך הקומה ובקומה השנייה היו חמישה חדרים שיצאו גם הם ממסדרון שעבר לאורך הקומה.
בנק כרמל
היסטוריה
באפריל 2001 נמכר בנק כרמל לבנק אגוד תמורת כ-131 מיליון שקל. לאחר מכירתו בנק אגוד קלט את תיק המשכנתאות שלו, שהיקפו היה כ-2.3 מיליארד שקל. כל סניפיו נסגרו ורוב עובדי הבנק פוטרו.
אסורדה
היסטוריה
מרק האסורדה הופיע לראשונה במאה ה-5 לספירה, טרום הופעת האסלאם.
פורשה 911 GT2 RS
GT2 RS
הוצגה ב-4 במאי 2010 בלייפציג. המנוע ייצר הספק מרבי של 620 כ"ס והאצה מ-0 ל-100 בתוך 3.5 שניות ומהירות מרבית של.
שרגא שכטר
אודות
שכטר היה פרופסור-אורח באוניברסיטת נורת'ווסטרן, אוניברסיטת אילינוי, אוניברסיטת קורנל בארצות הברית ובאוניברסיטת פרמה באיטליה. כמו כן היה לחוקר אורח במכוני הבריאות הלאומיים בארצות הברית (NIH) ובמכון קירי בפריז.
מחיר הדלק
מיסוי דלק
ברוב מדינות אירופה מוטלים מיסי דלק גבוהים. עד שנת 2005 מחירי הדלק באירופה היו גבוהים פי 3 או יותר מהמחיר בארצות הברית. במהלך המשבר הכלכלי העולמי של 2008 חלו ירידות ועליות חדות במחירי הדלק בעולם, ואחריו הפער הצטמצם מעט. על אף זאת, מחיר הדלק באירופה כיום לרוב כפול או יותר מהמחיר בארצות הברית. לדוגמה, במאי 2020 מחיר ליטר דלק בארצות הברית היה 0.59 דולר, ובצרפת 1.36 דולר.
מדינות בהן הדלק מסובסד
מספר מדינות בהן מופק נפט גולמי רב מסבסדות את עלות הדלק לצרכנים. בין המדינות הללו נמנות אינדונזיה, איראן, אקוודור, בוליביה, בורמה, בחריין, ברוניי, ונצואלה, טרינידד וטובגו, כווית, מלזיה, מצרים, מקסיקו, ניגריה וערב הסעודית.
יואכים שטרייך
שטרייך הוא מלך השערים של ליגת העל המזרח גרמנית בכל הזמנים, עם 229 הבקעות.
השהיה (שבת)
השהיית מאכל הנאכל חי
מאכלים שנאכלים חיים, לדוגמה: פירות, נחשבים כמאכלים שהגיעו לשיעור בישול של מאכל בן דורסאי, ועל כן מותרת השהייתם גם כשהם חיים ללא הגבלה.
פתיחה וסגירה של תנור שנטוח בטיט בשבת
מותר לפתוח בשבת את התנור שנטוח בטיט גם אם הטיט יבש, ואין בכך משום מלאכת סותר, היות שהטיט מיועד לשבירתו בשבת. פתיחת התנור מותרת גם אם נראה שהגחלים העמומות בתנור מתלהטות מעט לאחר הפתיחה.
טרנט גארט
חיים אישיים
לגארט יש בן בשם לוקה (נולד ב-24 בנובמבר 2015). בשנת 2018 הוא התחתן עם השחקנית הקנדית קאסי סטיל.
יחסי אנגולה–קובה
שנות ה-90
אחרי חתימת ההסכם, כוחות דרום אפריקה נסוגו מאנגולה ועברו לעסוק בכינון דמוקרטיה בנמיביה. קובה הוציאה את כל כוחותיה מאנגולה והתמודדה עם קריסת ברית המועצות, וסבלה מקריסה כלכלית שנבעה בחלקה הגדול מההשקעה האדירה במהפיכה השנייה באנגולה.
מטוסים (סרט)
עלילה
דאסטי הוא מטוס שחולם להתחרות בתחרות טיסות מסביב לעולם. אבל דאסטי הוא מטוס ריסוס אווירי שלא בדיוק בנוי לתחרויות וגם במקרה יש לו פחד גבהים, ולכן הוא פונה למטוס בחיל האוויר בשם סקיפר שעוזר לו להיות כשיר להתמודד בתחרות. האומץ של דאסטי עומד למבחן אחרון כשהוא מתכוון להגיע גבוה יותר משדמיין אי פעם שיוכל, ולהתחרות בתחרות טיסה.
סרט המשך
דיסני הודיעו בתחילה שזהו הסרט הראשון שמתחיל טרילוגיית סרטים, כאשר סרט חדש אמור היה לצאת בכל שנה. ב-18 ביולי 2014 יצא לאקרנים סרט ההמשך "מטוסים 2: לוחמי האש", אך נכון לשנת 2018 לא ידוע על סרט שלישי שנמצא בפיתוח.
Everyday Life
Everyday Life הוא אלבום האולפן השמני של להקת הרוק הבריטית קולדפליי. האלבום יצא לאור ב-22 בנובמבר 2019, על ידי חברת התקליטים פרלופון בבריטניה, ועל ידי חברת התקליטים אטלנטיק רקורדס בארצות הברית. האלבום הוא אלבום כפול, עם חלק אחד בשם Sunrise, וחלק נוסף בשם Sunset (בדומה לאלבום X&Y, שפוצל לחלק בשם "X" וחלק בשם "Y").
האלבום הגיע למקום הראשון במצעד האלבומים הבריטי, ובכך הפך לאלבומה השמיני של הלהקה שהגיע למקום הראשון במצעד. במצעד הבילבורד 200, הגיע האלבום בשיאו למקום השביעי. בטקס פרסי גראמי ה-63, האלבום קיבל מועמדויות לקטגוריות "אלבום השנה" ו"עטיפת האלבום הטובה ביותר".
ABC Kids
Disney's One Saturday Morning
ב-7 בספטמבר 1996, לאחר שחברת וולט דיסני קנתה את רשת ABC, הרשת החלה לשדר סדרות של דיסני בימי שבת בבוקר והורידה מהמסך את כל הסדרות שלא בבעלותה (חוץ מהמופע של באגס באני וטוויטי).
ABC Kids
ב-24 במאי 2011, ABC הכריזה כי הגיעה להסכם עם חברת Litton Entertainment כדי להפיק תוכן מקורי לרצועת שבת בבוקר. רצועת Litton's Weekend Advneture הושקה ב-3 בספטמבר 2011, והחליפה את ABC Kids.
אוון טרנר
פילדלפיה 76'
ב-7 באפריל 2010 הודיע טרנר במסיבת עיתונאים שהוא הולך להתמודד בדראפט 2010 ב-NBA, והוא מצפה להיבחר באחת משלוש הבחירות הראשונות. טרנר חתם עם הסוכן של מייקל ג'ורדן, דייוויד פולק.
אינדיאנה פייסרס
ב-20 בפברואר 2014 נשלח טרנר בטרייד לאינדיאנה פייסרס, יחד עם לבוי אלן, בתמורה לדני גריינג'ר ולבחירת דראפט עתידית. לאחר חצי עונה ראשונה מצוינת בפילדלפיה, בה קלע 17.4 נקודות בממוצע למשחק, מצא עצמו טרנר בשולי הרוטציה של הפייסרס, במדיה קלע עד סיום העונה 7.1 נקודות למשחק בלבד.